รัฐเลิกอุ้มเตือนอย่าใช้ไฟฟ้าเพลิน เดือนมิ.ย.คิดค่าไฟปกติ
ผู้สื่อข่าวรายงานว่า ขณะนี้นายสนธิรัตน์ สนธิจิรวงศ์ รมว.พลังงาน ยังไม่มีนโยบายต่ออายุมาตรการช่วยเหลือด้านค่าไฟฟ้า 3 เดือนที่จะครบกำหนดในเดือน พ.ค.นี้ออกไปอีก ทั้งการยกเว้นการเก็บค่าไฟฟ้าสำหรับผู้ใช้ไฟฟ้าไม่เกิน 150 หน่วยต่อเดือน และส่วนลดสำหรับผู้ใช้ไฟฟ้าไม่เกิน 800 หน่วย ให้จ่ายค่าไฟเท่ากับยอดการใช้ไฟเดือน ก.พ. ที่ผ่านมา ส่วนลด 50% สำหรับผู้ใช้ไฟฟ้าตั้งแต่ 800-3000 หน่วย และส่วนลด 30% สำหรับผู้ใช้ไฟฟ้าเกิน 3000 หน่วย รวมทั้งการลดอัตราค่าบริการไฟฟ้าสุทธิ ที่รวมภาษีมูลค่าเพิ่มลงอีก 3% ให้กับผู้ใช้ไฟฟ้าทุกประเภท ตั้งแต่เดือน เม.ย.-มิ.ย.แม้ว่าที่ประชุมคณะรัฐมนตรีเห็นชอบให้ขยายระยะเวลาการประกาศสถานการณ์ฉุกเฉิน ในทุกเขตท้องที่ทั่วราชอาณาจักรออกไปอีก 1 เดือน ตั้งแต่วันที่ 1-30 มิ.ย. ก็ตาม เนื่องจากขณะนี้เริ่มเข้าสู่ฤดูฝน ประชาชนเริ่มใช้ไฟฟ้าลดลง สภาพอากาศ ไม่ร้อนอบอ้าวเหมือนเดือน เม.ย. ที่ประชาชนใช้เครื่องปรับอากาศอย่างต่อเนื่อง จนทำให้ค่าไฟฟ้าแพงทั้งนี้ ที่ผ่านมากระทรวงพลังงานได้ออกมาตรการช่วยเหลือ เพราะพบว่า ประชาชนส่วนใหญ่ทำงานที่บ้าน ตามนโยบายรัฐบาล ทำให้การใช้ไฟฟ้าเพิ่มสูงขึ้น หลายบ้านถูกคิดค่าไฟแบบอัตราก้าวกระโดด ดังนั้น ในเดือน มิ.ย.นี้ เมื่อมาตรการครบกำหนด การคิดค่าไฟฟ้าจะเข้าสู่ปกติ อยากเตือนให้ประชาชนใช้ไฟฟ้าให้คุ้มค่า เปิดดูคู่มือการประหยัดไฟฟ้า เพราะการเยียวยาลดค่าไฟฟ้าทั้ง 2 มาตรการก่อนหน้านี้ โดยเฉพาะมาตรการใช้ไฟฟ้าฟรี และลดราคาค่าไฟฟ้า 30-50% เพื่อดูแล 22 ล้านครัวเรือน ใช้วงเงินไปรวม 23688 ล้านบาท ส่วนมาตรการลดค่าไฟฟ้า 3% ใช้วงเงินไปรวม 5610 ล้านบาท รวมทั้งตอนนี้เข้าสู่ฤดูฝน อุณหภูมิจะไม่สูงเท่ากับเดือน เม.ย.-พ.ค.
นายสนธิรัตน์ สนธิจิรวงศ์ รมว.พลังงาน ยังไม่มีนโยบายต่ออายุมาตรการช่วยเหลือด้านค่าไฟฟ้า 3 เดือนที่จะครบกำหนดในเดือน พ.ค.นี้ออกไปอีก ทั้งการยกเว้นการเก็บค่าไฟฟ้าสำหรับผู้ใช้ไฟฟ้าไม่เกิน 150
ค่าไฟฟ้า,ค่าไฟแพง,ลดค่าไฟ,ลดค่าไฟฟ้า,ข่าววันนี้,ส่วนลดค่าไฟฟ้า,มาตรการช่วยเหลือค่าไฟ